ddrg/super_eurlex huggingface dataset:
FI Euroopan unionin virallinen lehti CE 78/658

(2004/C 78 E/0700)

KIRJALLINEN KYSYMYS E-3846/03

esittäjä(t): Maj Theorin (PSE) komissiolle

(12. joulukuuta 2003)

Aihe: Naisten asema konfliktien ratkaisussa

Naisten osallistumista konfliktien rauhanomaiseen ratkaisemiseen koskevassa mietinnössä (A5-0308/2000), jonka parlamentti hyväksyi marraskuussa 2000, on kuvattu, miten naiset joutuvat kaikissa konflikteissa raiskausten ja väkivallan uhreiksi, mutta eivät yleensä pääse osallistumaan rauhanprosessiin. Samaa aihetta käsittelevässä Yhdistyneiden Kansakuntien vuonna 2002 valmistuneessa raportissa ”Naiset, sota ja rauha” ehdotetaan toimia naisten oikeuksien lujittamiseksi.

Mihin toimiin komissio on valmis ryhtymään lisätäkseen naisten osallistumista koko rauhanprosessiin?

Chris Pattenin komission puolesta antama vastaus

(29. tammikuuta 2004)

On todella tarpeen toteuttaa käytännön toimia, jotta varmistetaan naisten täysimääräinen osallistuminen ja sukupuolten välisen tasa-arvon huomioon ottaminen rauhaa ja turvallisuutta koskevissa kysymyksissä.

Komissio jatkaa toimivaltuuksiensa mukaisesti toimintaansa edistääkseen tehokkaasti sukupuolten välistä tasa-arvoa kriisinhallinnassa ja konfliktinehkäisyssä. Sukupuolten välisen tasa-arvon valtavirtaistamista koskeva komission kaksitahoinen lähestymistapa varmistaa tasa-arvokysymysten ottamisen huomioon politiikassa sekä tuen erityisille tasa-arvo-ohjelmille ja -hankkeille. Sukupuolten välinen tasa-arvo on lisäksi kaikkien unionin tukien yhtenä arviointiperusteena. On syytä huomata, että komission näkemystä sukupuolten välisen tasa-arvon valtavirtaistamisesta tarkistetaan säännöllisesti, ja siitä keskustellaan jäsenvaltioiden kanssa.

Esimerkkeinä komission käytännön toimenpiteistä voitaisiin mainita yksittäisten toimien tukeminen esimerkiksi Angolassa, jossa komissio on edistänyt naisten eturyhmien, kansalaisjärjestöjen ja muiden tahojen välisten yhteyksien tiivistämistä, tai Kyproksella, jossa komissio on tukenut naisten käynnistämiä yhteisöjen välisiä aloitteita. Toimia on tuettu myös Afganistanissa, jossa komissio on kunnostanut naisten tapaamispaikkoja — kuten hammam-kylpylöitä — ja Tšetšeniassa, jossa komissio on rahoittanut äitien ja lasten terveydenhoitoa.

Sukupuolinäkökulman ottaminen siviilikriisihallintaa koskevien yhteisön kokeilukurssien keskeiseksi tekijäksi on samoin konkreettinen toimi, jolla sukupuolinäkökulman huomioon ottamisen tärkeys rauhanpalauttamistehtävissä saatetaan poliittisten päättäjien tietoon. Tähän mennessä yhdeksässä jäsenvaltiossa sijaitsevissa koulutuskeskuksissa on koulutettu 260 asiantuntijaa.
1.

Arvoisan parlamentin jäsenen tarkoittamasta ongelmasta käydään tosiaan keskustelua valmistevero-komiteassa. Kaikki jäsenvaltiot Saksaa lukuun ottamatta saattoivat hyväksyä 4. huhtikuuta 2003 pidetyssä kyseisen komitean kokouksessa seuraavan käytännön ratkaisun: Muun muassa maatalousajoneuvojen käyttämään polttoaineeseen tavanomaista valmisteveroa soveltavien jäsenvaltioiden olisi hyväksyttävä, että niiden alueella voidaan toisen jäsenvaltion ajoneuvoissa käyttää kyseisestä toisesta jäsenvaltiosta hankittua, kevyemmin verotettua tai verotonta polttoainetta. Jäsenvaltioiden hyväksyntä kattaa ainoastaan veron määräämistä varten tarkoitettua merkitsemisainetta sisältävän polttoaineen, joka on jo ajoneuvon tavanomaisessa polttoainesäiliössä. Jos näihin ajoneuvoihin on lisättävä polttoainetta tavanomaista veroa soveltavan jäsenvaltion alueella, ne on tankattava tavanomaisesti verotettavalla polttoaineella.
FI Euroopan unionin virallinen lehti CE 88/109

(2004/C 88 E/0114)

KIRJALLINEN KYSYMYS E-2703/03

esittäjä(t): Luigi Vinci (GUE/NGL) komissiolle

(11. syyskuuta 2003)

Aihe: Rotuvihaan yllyttämistä koskeva oikeudenkäynti Turkissa; sosiologi Mehmet Bercetia ja Goc-Der-pakolaisjärjestön johtajaa Sefika Gurbuzia vastaan nostetut syytteet

Sen jälkeen kun satoja tuhansia kurdeja oli pakkosiirretty Turkin kaakkoisosasta Turkin suurimpien kaupunkien laitamille ja etenkin Istanbuliin, sosiologi Mehmet Bercet, joka on myös kurdi, käynnisti tutkimuksen yhdessä Istanbulissa toimivan Goc-Der-pakolaisjärjestön kanssa arvioidakseen niiden kurdien vaikeita elinolosuhteita ja heihin kohdistuneita sortotoimia, jotka ovat joutuneet pakenemaan kotikylistään ja jättämään maa-alueensa, työnsä ja asuntonsa. Goc-Der-pakolaisjärjestön johtaja Sefika Gurbuz esitteli tämän tutkimuksen tulokset Istanbulissa 17. huhtikuuta 2002 pidetyssä lehdistötilaisuudessa. Sefika Gurbuzia syytettiin separatismista Turkin rikoslain 312 artiklan 2 kohdan nojalla tutkimustulosten esittämisen vuoksi, kun taas Mehmet Bercetia, joka johti tutkimusta, syytettiin rotuvihaan yllyttämisestä. Molemmat asetettiin syytteeseen valtion turvallisuutta käsittelevässä tuomioistuimessa. Asiaa käsiteltiin tuomioistuimessa ensimmäisen kerran 25. marraskuuta 2002 ja seuraavassa 12. maaliskuuta 2003 pidetyssä istunnossa syyttäjä vaati molemmille syytetyille kolmen vuoden vankeustuomiota.

Mitä mieltä komissio on tästä tilanteesta? Eikö komission olisi tehtävä Turkin hallitukselle selväksi, että tällaiset syytökset ja Sefika Gurbuzin sekä Mehmet Bercetin syytteeseenpano ovat täysin ristiriidassa Turkin mahdollisuuksien kanssa liittyä Euroopan unioniin?

Günter Verheugenin komission puolesta antama vastaus

(1. lokakuuta 2003)

Komissio ei ole tietoinen arvoisan parlamentin jäsenen mainitsemasta tapauksesta.

Turkki on toteuttanut kahtena viime vuotena useita ilmaisunvapautta koskevia uudistuksia, joilla Turkin rikoslakiin on tehty useita muutoksia. Erityisesti on muutettu perusteita, joilla ilmaisunvapautta voidaan rajoittaa (312 §). Muutoksilla pyritään yhdenmukaisuuteen eurooppalaisten standardien kanssa.

Virallisten tietojen perusteella valtaosassa tapauksia, joissa yksilöä on viime vuoden aikana syytetty ilmaisunvapauden väärinkäytöstä, tuomioistuin on antanut vapauttavan tuomion.

Yksilöitä vastaan nostetaan kuitenkin syytteitä jatkuvasti, ja niissä on usein kyse rikoslain asianomaisten säännösten rajoittavasta tulkinnasta.

Komissio on toistamiseen painottanut Turkin viranomaisille tarvetta panna uudistukset käytännössä täytäntöön, jotta kaikki kansalaiset alkuperään katsomatta voisivat hyötyä niistä.

Komissio jatkaa tilanteen seuraamista Kööpenhaminassa vahvistettujen poliittisten arviointiperusteiden valossa ja laatii yksityiskohtaisen arvion marraskuussa 2003 julkaistavaan määräaikaiskertomukseensa.
FI Euroopan unionin virallinen lehti CE 84/478

(2004/C 84 E/0554)

KIRJALLINEN KYSYMYS E-1857/03

esittäjä(t): Brian Simpson (PSE) komissiolle

(3. kesäkuuta 2003)

Aihe: Alueellisten lentoreittien lähtö- ja saapumisaikojen suojelu

Voisiko komissio kertoa kantansa siitä, miten alueelliset lentoreitit voivat suojella lähtö- ja saapumis-aikojaan nykyisten sääntöjen vallitessa?

Loyola de Palacion komission puolesta antama vastaus

(7. heinäkuuta 2003)

Yhteisön lainsäädännöllä suojellaan alueellisia palveluita kahdella tavalla. Ensinnäkin yhteisön markkinoille pääsyä koskevat säännöt (yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 (1) 4 artikla) antavat hallituksille mahdollisuuden asettaa ns. julkisen palvelun velvoitteita yhteisön syrjäseutujen reiteille sekä alueille, joiden kehitykselle lentoliikenne on välttämätöntä. Mitä tulee reitteihin, joille on asetettu julkisen palvelun velvoite ja jotka ovat kotimaan liikenteen reittejä, yhteisön lähtö- ja saapumisaikojen jakamista koskevissa säännöissä (lähtö- ja saapumisaikojen jakamista yhteisön lentoasemilla koskevista yhteisistä säännöistä 18 päivänä tammikuuta 1993 annettu neuvoston asetus (ETY) N:o 95/93 (2)) määrätään, että jäsenvaltiot voivat varata aikoja täysin yhteensovitetuilla lentoasemilla (9 artiklan 1 kohdan b alakohta). Ulkomaan reiteille, joille on määrätty julkisen palvelun velvoite, ei ole mahdollista tehdä tällaisia varauksia. Toiseksi sellaisten reittien osalta, jotka eivät hyödy julkisen palvelun velvoitteesta mutta yhdistävät jäsenvaltion alueellisen lentoaseman täysin yhteensovitettuun lentoasemaan, säännöissä (9 artiklan 1 kohdan a alakohta ja 3 kohta) annetaan jäsenvaltioille oikeus varata aikoja ainoastaan tietyin ehdoin. Näin ollen näille reiteille voidaan varata lähtö- tai saapumisaikoja ainoastaan, jos kyseisiä reittejä on liikennöity jo asetuksen tullessa voimaan vuonna 1993 ja jos kyseinen jäsenvaltio on antanut luettelon järjestelystä hyötyvistä reiteistä.

(1) EYVL L 240, 24.8.1992.

(2) EYVL L 14, 22.1.1993.
FI Euroopan unionin virallinen lehti CE 88/331

(2004/C 88 E/0338)

KIRJALLINEN KYSYMYS E-0697/03

esittäjä(t): Brice Hortefeux (PPE-DE) komissiolle

(10. maaliskuuta 2003)

Aihe: Kokojen määrittelyjärjestelmien yhdenmukaistaminen

Juhlimme tämän vuoden tammikuussa sisämarkkinoiden kymmenvuotispäiviä. Näiden kymmenen vuoden aikana tapahtuneet muutokset ovat muuttaneet valtavasti Eurooppaa ja sen kansalaisten elämää. Esteitä on poistettu ja ovia avattu. Kuluttajilla on kiistattomasti enemmän varaa valita korkealaatuisten tuotteiden välillä, ja euron ansiosta he voivat vertailla paremmin hintoja.

Euroopan unionissa on kuitenkin käytössä ainakin neljä erilaista järjestelmää, joilla määritellään vaatteiden ja kenkien koot. Italialla, Ranskalla, Saksalla ja Yhdistyneellä kuningaskunnalla on kullakin oma järjestelmänsä. Tämä harmonisoinnin puute vaikeuttaa kuluttajien ja vientiyritysten toimintaa.

Eikö komissio katso, että näiden teknisten erojen poistaminen helpottaisi Euroopan yhtenäismarkkinoiden toteuttamista? Mikäli komissio on tätä mieltä, miten komissio aikoo yhdenmukaistaa koot?

Erkki Liikasen komission puolesta antama vastaus

(2. huhtikuuta 2003)

Komissio pyytää arvoisaa parlamentin jäsentä tutustumaan vastaukseensa, jonka se on antanut Winfried Menradin kirjalliseen kysymykseen E-3437/02 (1).

Komissio toistaa, että se ei tällä hetkellä suunnittele aloitteen tekemistä vaatteiden ja jalkineiden kokojen ja kokomerkintöjen standardoimiseksi tai yhdenmukaistamiseksi Euroopassa.

Monet vaatetusalan toimijat yhteisössä katsovat, että yhdenmukaistettu järjestelmä parantaisi teollisuuden kilpailukykyä, mutta erilaisia kokojärjestelmiä ei sinällään ole pidetty yhteisön lainsäädännössä määriteltyinä kaupan esteinä. Komissio ei myöskään ole tietoinen minkäänlaisesta unionin laajuisesta yksimielisyydestä sidosryhmien ja/tai jäsenvaltioiden välillä tässä asiassa. Yksi mahdollisuus edetä olisi teollisuuden oma aloite kaikkien asiaan liittyvien tahojen (valmistajien, maahantuojien, kuluttajien jne.) ja mahdollisesti kansallisten viranomaisten välisten vapaaehtoisten sopimusten tekemiseksi.

Euroopan standardointikomitea valmistelee parhaillaan kaikenlaisten vaatteiden kokomerkintöihin ja mittausmenetelmiin liittyvää työtä. Näiden standardien laatiminen ei tapahdu komission toimeksiannosta, vaan työ on teollisuuden alulle panemaa. Teollisuus voi soveltaa standardeja sopivaksi katsomallaan tavalla ja haluamassaan aikataulussa.

Jalkineiden osalta komissio on tietoinen teollisuuden kehittämästä aloitteesta, jonka tarkoituksena on vahvistaa vakiomitat, jotta tieto- ja viestintätekniikan käyttöä alalla voitaisiin lisätä. Samoin kuin tekstiilialalla, sidosryhmien ja kansallisten viranomaisten välillä ei ole saavutettu yksimielisyyttä unionin laajuisesta kokojärjestelmien yhdenmukaistamisesta. Näissä olosuhteissa komissio katsoo, että vapaaehtoiset sopimukset ovat tällä hetkellä paras tapa edetä asiassa.

(1) EUVL C 137 E, 12.6.2003, s. 208.
4.

Komissio on täysin tietoinen siitä, että palvelujen kaupan edelleen vapauttamisen seuraukset aiheuttavat huolta ja jotkut ovat yhdistäneet tämän huolen tapauksiin, joissa yksityistäminen on aiheuttanut vaikeuksia ja käyttöön otettu sääntelyjärjestelmä on osoittautunut riittämättömäksi. Tällaiset politiikan epäonnistumiset eivät kuitenkaan johdu GATS-sopimuksesta. Komissio selittää edelleen, että GATS-prosessi antaa hallituksille vapauden valita, tarjoavatko niiden palveluja julkiset vai yksityiset yhtiöt, ja vapauden säännellä toimintoja pyrkiäkseen julkiseen politiikkaan liittyviin tavoitteisiin. Komissio valmistelee parhaillaan yleisen edun mukaisia palveluja koskevaa vihreää kirjaa, johon sisällytetään jakso, jossa tarkastellaan mahdollisia kyseisten palvelujen ja kauppapolitiikan välisiä yhteyksiä. Komissio on tässä yhteydessä sitoutunut varmistamaan kansalaisyhteiskunnan edustajien säännöllisen ja avoimen tiedonsaannin ja vuoropuhelun heidän kanssaan. Kuuleminen on osa kauppapolitiikan pääosaston ja kansalaisyhteiskunnan vuoropuhelua, johon kuluttajajärjestöt osallistuvat. Komissio tapaa kuluttajajärjestöjä myös keskustellakseen näistä aiheista tapauskohtaisesti. Keskusteluja käydään esimerkiksi kuluttajien neuvoa-antavassa komiteassa tai käytäessä transatlanttista kuluttajien vuoropuhelua (TACD), johon unionin ja Yhdysvaltain kuluttajajärjestöjen edustajat osallistuvat.
FI Euroopan unionin virallinen lehti CE 78/375

(2004/C 78 E/0398)

KIRJALLINEN KYSYMYS P-1632/03

esittäjä(t): Renato Brunetta (PPE-DE) komissiolle

(12. toukokuuta 2003)

Aihe: Venetsian kasino myy yhtiön Vittoriosa Gaming

Venetsian paikallinen lehdistö kertoi tärkeän uutisen, jonka mukaan Venetsian kasino aikoo luopua yhtiöstä Vittoriosa Gaming Ltd (joka hoitaa Maltan kasinoa). Venetsian kasino on kokonaan julkisessa omistuksessa ja Venetsian kaupungilla on suurin osakepääoma.

Näyttää siltä, että tämän operaation neuvonantaja on pankki Meliorbanca.

Voiko komissio toimittaa tietoja siitä,

— mitä määräaikoja ja ehtoja tähän kauppaan sovelletaan ottaen huomioon, että vain vähän aikaa sitten myynti ja/tai pelkkä myyntiaikomuskin kiellettiin;

— onko toimenpiteen neuvonantaja valittu julkisen tarjouskilpailun tai muun julkisen valintamenettelyn kautta;

— muodostuuko asiassa sopimaton eturistiriita, jos Venetsian kasinon johtajan Giorgio Piantinin poika Ferruccio Piantini on Meliorbancan apulaisjohtaja ja ennen kaikkea jos kaupan toteuttaminen olisi uskottu Meliorbancalle yksityisten neuvottelujen tuloksena Venetsian kasinon kanssa;

— onko kauppa EU:n ja kansallisten (erityisesti Maltan ja Italian) määräyksien mukainen?

Frits Bolkesteinin komission puolesta antama vastaus

(12. kesäkuuta 2003)

Tässä vaiheessa komissio ei pysty toteamaan, onko kyseinen liiketoimi todellakin tapahtunut ja onko siinä noudatettu asiaan liittyviä yhteisön sääntöjä.

Komissio pyytää arvoisaa parlamentin jäsentä toimittamaan lisätietoja tästä asiasta. Samalla on kuitenkin muistettava, että komissiolla on toimivalta valvoa ainoastaan yhteisön oikeuden soveltamista, eikä se tästä syystä pysty vastaamaan mihinkään kysymyksiin, jotka liittyvät siihen, ovatko Italian viranomaiset soveltaneet tapaukseen oikein Italian ja Maltan lainsäädäntöä.

Komissiolla ei ole tällä hetkellä tarvittavia tietoja, jotta se voisi vastata arvoisan parlamentin jäsenen esittämään kysymykseen siitä, onko Venetsian kasino (Casinò municipale de Venise SpA) noudattanut julkisia hankintoja koskevia yhteisön säännöksiä valitessaan neuvonantajan kyseistä kauppaa varten.

Tästä syystä komissio ottaa yhteyttä Italian viranomaisiin saadakseen tarvittavat tiedot sen tarkistamiseksi, onko Venetsian kasino määriteltävissä julkisia hankintoja koskevien yhteisön direktiivien tarkoittamaksi hankintaviranomaiseksi ja onko se tämän perusteella velvollinen soveltamaan edellä mainittuja säännöksiä. Siinä tapauksessa, että kyseisiä säännöksiä olisi sovellettava, komissio tarkistaa, että säännöksiä on noudatettu valittaessa neuvonantajaa arvoisan parlamentin jäsenen tarkoittamaa kauppaa varten.
3.

Yhteisön tasolla on kuitenkin toteutettu toimia: ensiksi, neuvosto on antanut yhteisen maatalouspolitiikan puitteissa asetuksen (ETY) N:o 2158/92, jonka nojalla yhteisö osallistuu metsäpalojen torjunnan rahoitukseen. Arvoisan parlamentin jäsenen tavoin neuvosto tunnustaa yhteisön pelastuspalvelumekanis-mia (1) koskevan neuvoston päätöksen nojalla perustetun komission seuranta- ja tiedotuskeskuksen myönteisen vaikutuksen varojen mobilisoinnissa näitä pelastuspalvelutoimia varten. Jäsenvaltiot ovat kyseisen mekanismin puitteissa jo yksilöineet tapauskohtaisesti, millaiset toimintavalmiudet pelastuspalvelulla kulloinkin on. Näihin valmiuksiin sisältyvät yhteisesti koulutettavat pelastusyksiköt ja arviointi-koordinointiryhmät (2). Koska tämän seuranta- ja tiedotuskeskuksen toiminta poikkeuksellisen suurissa hätätilanteissa on tällä hetkellä rajallista, neuvosto kannattaa komission aloitetta kehittää edelleen toimintakykyään luonnonkatastrofeissa ja teknologian aiheuttamissa suuronnettomuuksissa, ja erityisesti aloitetta päivittää mekanismin pelastuspalveluvoimavarojen tietokantaa käyttöön tarjottavista palon-torjuntavalmiuksista. Parlamentti ja neuvosto ovat tehneet päätöksen ja hyväksyneet korjatun lisätalousarvion ottaakseen käyttöön Euroopan unionin solidaarisuusrahastosta 48,539 miljoonaa euroa Portugalin hyväksi (metsäpalot). Lisäksi komission odotetaan tulevina kuukausina esittävän tiedonannon luonnon tai ihmisten aiheuttamien uhkien arviointia, ennaltaehkäisyä ja seurausten hallintaa koskevasta yhteisestä toimintatavasta. Kuten edellä mainitaan, neuvosto toteuttaa parhaillaan toimia tämänhetkisen tilanteen parantamiseksi.
1.

Onko komissio tietoinen, että Puolan Ala-Sleesian alueen eteläosassa (województwo Dolnoslaœkie) sijaitsevan Góri Izerskien ja Karkonoszen vuoristoalueen kaunis luonnonmaisema, vaikuttavat historialliset kylät ja aikaisempien asukkaiden asumusten rauniot ovat säästyneet sodilta, teollistumiselta ja maatalouden modernisoinnilta? Alueesta järjestettiin kansainvälinen matkailualan näyttely The Jelenia góra (Hirschberg) valley of castles and gardens, our joint European heritage. Alueella on Euroopassa ainutlaatuiset mahdollisuudet kehittää ekoturismia ja maaseutu-, kulttuuri ja terveysmatkailua.
1.

Yhdysvaltain puolustusministeriön 5. joulukuuta 2003 julkistamaa, apulaispuolustusministeri Wolfowitzin allekirjoittamaa ”Determination and Findings” -asiakirjaa sovelletaan 26 urakkasopimukseen, jotka tekee joko liittouman väliaikainen hallinto Irakissa tai puolustusministeriö liittouman väliaikaisen hallinnon puolesta. Sopimukset rahoitetaan 18,6 miljardista Yhdysvaltain dollarista, jotka Yhdysvaltain hallitus on myöntänyt Irakin avustus- ja jälleenrakennusrahastolle IRRFille. ”Determination and Findings” -asiakirjan 4 artiklassa todetaan seuraavaa: On välttämätöntä suojata Yhdysvaltojen oleellisia turvallisuusetuja ja rajoittaa hankintoja koskeva urakkasopimuskilpailu koskemaan yhtiöitä, joiden kotipaikka on Yhdysvalloissa, Irakissa, liittoumaan kuuluvissa valtioissa tai joukkoja lähettäneissä valtioissa. On selvästi yleisen edun mukaista rajata urakkasopimusten teko niihin yhtiöihin, joiden kotipaikka on jossain näistä valtioista. Asiakirjassa luetellaan valtiot, joista sopimuskilpailuun voidaan osallistua. Nykyisistä jäsenvaltioista ja unioniin liittyvistä valtioista kilpailussa hyväksytään Tšekin tasavalta, Tanska, Viro, Unkari, Italia, Latvia, Liettua, Alankomaat, Puola, Portugali, Slovakia, Espanja ja Yhdistynyt kuningaskunta. Hyväksyttyjen luettelossa ei mainita Itävaltaa, Belgiaa, Kyprosta, Ranskaa, Suomea, Saksaa, Kreikkaa, Irlantia, Luxemburgia, Maltaa, Sloveniaa ja Ruotsia. Yhdysvaltojen viranomaiset ovat painottaneet, että kyseistä vaatimusta sovelletaan vain pääsopimuspuoliin, ei alihankkijoihin.
2.

Kansallinen viestintä- ja postitoimikunta (EETT) — Kreikan sääntelyviranomainen — on periaatteessa vastuussa OTEn soveltamien tariffien tarkastamisesta. Tässä yhteydessä EETT:n on varmistettava, ettei mikään osapuoli harjoita hintapainostusta. Komissio on jo antanut ohjeita kansallisille sääntelyviranomaisille vuonna 1998 antamassaan ”liittymätiedonannossa” (8) mahdollisten hintapainostusten valvomiseksi (katso erityisesti 117 ja 118 kohta). Kansalliset sääntelyviranomaiset muissa jäsenvaltioissa ovat jo soveltaneet tämän tiedonannon mukaisia hintapainostustestejä, erityisesti verkon rakenteen ja verkkoprotokollan (xDSL) markkinoiden osalta. On ensisijaisesti kansallisten sääntelyviranomaisten vastuulla selvittää operaattoreiden mahdollista kilpailunvastaista toimintaa, tietenkin vain siinä tapauksessa, että niillä on käytössään riittävät asiaankuuluvat toimivaltuudet. Komissio taas tutkii kaikki asianosaisten tahojen sille osoittamat muodolliset valitukset, joissa viitataan mahdollisiin rikkomuksiin yhteisön kilpailusääntöjä vastaan. Tähän mennessä tällaisia valituksia ei ole vastaanotettu.
FI Euroopan unionin virallinen lehti CE 78/498

(2004/C 78 E/0519)

KIRJALLINEN KYSYMYS E-3236/03

esittäjä(t): Konstantinos Hatzidakis (PPE-DE) komissiolle

(3. marraskuuta 2003)

Aihe: Julkisen sektorin virkamiesten kouluttaminen uusien tekniikoiden käytössä

Kreikassa ollaan vakuuttuneita siitä, että julkisen sektorin virkamiehet eivät hallitse uusia tekniikoita tai nykyaikaisia tietojenkäsittelyjärjestelmiä.

Voisiko komissio vastata seuraaviin kysymyksiin:

1. Mitä tietoja sillä on siitä, miten julkisen sektorin virkamiehet käyttävät uusia tekniikoita Kreikassa? Millä sijalla Kreikka on muihin jäsenvaltioihin verrattuna siinä, missä määrin julkisen sektorin virkamiehet käyttävät uusia tekniikoita (prosentteina ilmaistuna)?

2. Mitkä ovat uusien tekniikoiden tuomiseen julkiselle sektorille käytetyt menot henkeä kohti Kreikassa? Millä sijalla Kreikka on tällä hetkellä tässä tilastossa suhteessa muihin jäsenvaltioihin?

3. Onko komissio tyytyväinen näihin tietoihin ja jos se ei ole, kuinka se aikoo edistää virkamiesten perinpohjaisempaa koulutusta ja parempien sähköisten julkisten palveluiden kehittämistä kansalaisille?

Anna Diamantopouloun komission puolesta antama vastaus

(16. joulukuuta 2003)

Kreikan viimeaikaisesta edistymisestä huolimatta komissio on samaa mieltä arvoisan parlamentin jäsenen kanssa siitä, että valtion olisi edelleen tehostettava uusien tekniikoiden ja nykyaikaisten tietojenkäsittelyjärjestelmien käyttöönottoa julkisten palvelujen alalla.

Komission tietojen mukaan Kreikassa julkisten palvelujen alalla työskentelee noin 270 000 virkamiestä. On arvioitu, että noin 20 prosentilla on käytössään tietokone. Tilannetta on yritetty parantaa huomattavasti viime vuosina. Taxis-järjestelmän puitteissa otettiin käyttöön 10 000 henkilökohtaista tietokonetta ja tullilaitoksen nykyaikaistamisohjelman myötä 2 500 tietokonetta. Lisäksi kansalaisille palveluja tarjoaviin keskuksiin asennettiin hiljattain 3 500 tietokonetta. Vastaava määrä virkamiehiä on saanut uusien järjestelmien käyttöä koskevaa koulutusta.

Myös Euroopan sosiaalirahasto on myöntänyt tukea tähän tarkoitukseen. Tietoyhteiskuntaa kaudella 2000—2006 koskevaan toimenpideohjelmaan sisältyy 850 miljoonan euron toimintalinja, joka on tarkoitettu kansalaisille tarjottujen julkisten palvelujen parantamiseen tieto- ja viestintätekniikan avulla. Tietokonetta käyttävien virkamiesten määrä pyritään nostamaan 70 prosenttiin ohjelman myötä. Ohjelman ansiosta verkossa toimivat julkiset palvelut, paikallisviranomaiset mukaan luettuina, saavat ennen pitkää 100-prosenttisesti tietokoneyhteyden toisiinsa. Yksi työllisyyttä ja ammatillista koulutusta koskevan toimenpideohjelman tavoitteista on antaa virkamiehille tieto- ja viestintätekniikan perustaitoja koulutuksen avulla.

Myös Kreikan tutkimusorganisaatiot osallistuvat huomattavassa määrin sähköistä hallintoa koskevaan tutkimustoimintaan yhteisön tukeman tietoyhteiskuntaan liittyvää tekniikkaa koskevan tutkimusohjelman puitteissa. Tämän ansiosta Kreikan julkinen sektori pysyy sähköisen hallinnon alalla tapahtuvan teknisen kehityksen eturivissä.
FI Euroopan unionin virallinen lehti CE 78/817

(2004/C 78 E/0867)

KIRJALLINEN KYSYMYS E-3475/03

esittäjä(t): Mihail Papayannakis (GUE/NGL) komissiolle

(24. marraskuuta 2003)

Aihe: Caretta caretta -kilpikonnan suojelu

Vaikka Caretta caretta -kilpikonnaa Zakinthosilla koskevan ongelman takia on toistuvasti esitetty valituksia ja vaikka Zakinthosin meripuiston toiminnasta on tehty päätös, tilanne ei näytä parantuvan ja luotettavien tietojen mukaan se on todennäköisesti menossa huonompaan suuntaan. Komissio on viime aikoina tehnyt tähän asiaan liittyviä yhteydenottoja, vierailuja ja tarkastuksia. Voisiko se kertoa, mitä tuloksia näistä on saatu ja mitä komissio aikoo tehdä, jotta kilpikonnan suojeluasiassa edistyttäisiin ja jotta meripuisto saataisiin käytännössä toimimaan?